Edward Bouchet

Edward Alexander Bouchet (født 15. september  1852 i New Haven, død 28. oktober 1918 i New Haven) var en amerikansk fysiker og lærer. Han tok doktorgraden i eksperimentell fysikk ved Yale University i 1876 og ble da den første svarte amerikaner med doktorgrad fra et amerikansk universitet. I 1874 var han en av de første svarte som fullførte et studium ved Yale (den første var trolig Richard Henry Green som oppnådde graden bachelor of arts in 1857).

Bouchet lyktes ikke i å få en universitetsstilling og begynte i stedet å undervise i naturfag ved Institute for Colored Youth i Philadelphia (nå kjent som Cheyney University of Pennsylvania). Han arbeidet senere ved Saint Paul's College (Virginia) og Bishop College (Texas).

American Physical Society tildeler Edward A. Bouchet-prisen til landets fremste fysikere med minoritetsbakgrunn. Edward Bouchet Abdus Salam Institute ble etablert av Abdus Salam i 1988.

Calhoun College ved Yale er omstridt fordi det har navn etter John C. Calhoun, og det har vært foreslått å bruke Bouchets navn i stedet.

 Referanser 

Kategori:Fysikere fra USA